OpenLLM-France/wikimedia huggingface dataset:
# Pedro Migel Urruzuno

Pedro Migel Urruzuno Salegi (Elgoibar, Gipuzkoa, 1844ko apirilaren 29a - Mendaro, Gipuzkoa, 1923ko apirilaren 14a) euskal idazlea eta apaiza izan zen.
Apaiz ikasketak egin ondoren, Lesakan eta Oñan apaiz aritu zen. Gero, Mendaro auzora etorri zen, lehenik bertako parroko eta gero agustindar mojen kapilau.
Garaiko ia euskal aldizkari guztietan parte hartu zuen: Euskal-Erria, Euskalzale, Ibaizabal, Euskal-Esnalea, Baserritarra, Jesusen Biotzaren Deya, Zeruko Argia eta Argian. Cochem-en Meza Santua zer dan (1915) eta Baudranec-en Anima ondo damutua eternidadeko gauza konsideratzen (1921) itzuli zituen. Bere ipuinen bilduma bera hilez geroztik argitaratu zen (Urruzuno-tar P.M.-ren Ipuiak. Lenengo Idaztia, 1930). Herriko euskara erabili zuen, ulerterraza baina aberatsa, lokuzioz hornitua eta neologismorik erabili gabe.

## Lanak
### Narrazioa

* Euskalerritik zerura eta beste ipuin batzuk (1961, Auspoa)
* Iru ziri (1965, Auspoa)
* Sasiletrau baten ziria ta abar (1973, Auspoa)
* Ur-zale baten ipuiak (1965, Auspoa)
* Urruzuno'tar P.M.'en Ipuiak (1930, Neketako Ama Birjinaren Irarkola)

### Kantua

* Eliz-kantak (1904, N. Aramburu)

## Erreferentziak

* Artikulu honen iturrietako bat Harluxet Hiztegi Entziklopedikoa da.
* Pedro Migel Urruzuno, Literaturaren Zubitegian.
* ↑ Haraneko: «Pedro Migel Urruzunoren Omenez Bere Heriotzaren 50garren Urtebetetzean (1844-1923)», Zeruko Argia, 516. zenbakia, 1973-01-21.
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12265686
# Pedro Massacessi

Pedro Massacessi (1966ko urtarrilaren 9a - ) Argentinako futbolari ohia da.
Hainbat futbol taldetan jokatu du, esaterako Yokohama Marinos.

## Kanpo estekak

* (Japonieraz) J.League Data Site
* Datuak: Q795093
# Pedro Mendinueta

Pedro Mendinueta Muzkitz (Elizondo, 1736ko ekainaren 7a - Madril, 1825eko otsailaren 16a) nafar militar eta politikaria izan zen. 1797-1803 bitartean Granada Berriko erregeordea izan zen

## Bizitza

Pedro Mendinueta Elizondon jaio zen, 1736ko ekainaren 7an. 1756an hasi zuen karrera militarra infanteriako kadete gisa. Portugal eta Frantziako gerretan borrokatu zen. 1763an joan zen lehenbiziko aldiz Ameriketara, Puerto Rico eta Kubako miliziak antolatzera. 1776an Santiago Ordenako zaldun izendatu zuten. 1785ean, granadari kapitaina zela, larri zauritu zuten Aljerren. Ameriketara itzulirik, 1783an La Habanako armadarekin batu zen, eta 1784an Espainia Berriko probintzia eta hiri-miliziak organizatzen jardun zuen.
1789an Espainiara itzuli eta, Konbentzioaren Gerra zela eta, frantsesen aurka borrokatu zen Rossellón. Toulongo setioan (1793) izan zuen parte hartze heroikoak Manuel Godoyren goraipamenak jaso zituen. Gerra merituengatik lotinant jeneral mailara goititu zuten eta Karlos III.aren Ordenako gurutzea eman zioten.
1796an Granada Berriko erregeorde izendatu zuten, Jose Ezpeleta ordeztuz, eta 1797ko urtarrilaren 2an hartu zuen kargua Cartagena de Indiasen. Sei urte iraun zuen agintaldian Cartagenako frantziar beltzen zein Túquerres eta Guaitarillako indigenen matxinadei aurre egin behar izan zien. Azken hauek, Koroak kolonietako biztanleen gainean ezarria zuen zerga presio izugarriaren aurka mutinaturik, gobernadorea eta hamarrenen biltzailea hil zituzten. Horrezaz landa, merkataritza sustatu, gatzaren produkzioa eta meatzaritza garatu eta Alexander von Humboldt eta Aimé Bonpland botanikoen espedizioak babestu zituen. José Celestino Mutisen proposamena onartuz, Bogotako astronomia behatokia (Ameriketako lehenbizikoa) eraikitzea sustengatu zuen.
Agintaldia 1803an amaitu bazuen ere, 1807 arte Bogotan gelditu zen biztzen. Ondoren Espainiara itzuli zen eta Gerraren Kontseilu Goreneko kide egin zuten. 1808an, Josef Bonaparteri leialtasun zina ukatu zionez gero, Frantziara eraman zuten preso, eta han egon zen Espainiako Independentzia Gerra amaitu zen arte. Itzuli zenean, Fernando VII.ak Gerraren Kontseilu Goreneko dekano izendatu zuen. 1816an armadako jeneral goren mailara goititu zuten.

## Erreferentziak

* 1 2 3 Ceballos Gómez, Diana Luz, Mendinueta, Pedro banrepcultural.org
* 1 2 3 Mendinueta y Múzquiz, Pedro de (siglos XVIII-XIX) mcnbiografias.com
* 1 2 3 4 Auñamendi Eusko Entziklopedia. Pedro Mendinueta Muzquiz. .
* ↑ Barrera Monroy, Eduardo, Virreyes de la Nueva Granada banrepcultural.org

## Kanpo estekak

* Datuak: Q1650994
# Pedro Mascarenhas

Pedro Mascarenhas (Mértola, 1470 – Goa, Portugaldar India, 1555eko ekainaren 16a) portugaldar esploratzailea eta kolonietako administratzailea izan zen. Diego García uhartera iritsi zen lehen europarra izan zen, 1512an. Portugaldar Malakako kapitain nagusia izan zen 1525-1526 bitartean. Egoitza Santuaren aurreko enbaxadorea izan zenean, lehenbiziko misiolari jesuitak, tartean Frantzisko Xabierkoa, Portugaldar Indiara joatea ahalbidetu zuen. Portugaldar Indiako erregeordea izan zen 1554-1555 bitartean.

## Erreferentziak

* ↑ Tavares de Pinho, Sebastião. Francisco Xavier em Lisboa a caminho do oriente (1540-1541). in: Humanitas, 52: 297-309. uc.pt (Noiz kontsultatua: 2016-8-17).
* Datuak: Q527755
# Pedro Miralles

Pedro Miralles Claver (Valentzia, 1955eko abuztuaren 26a - ib., 1993ko abuztuaren 30a) industria-diseinatzaile eta arkitekto espainiarra izan zen. XX. mendearen bukaerako Espainiako diseinatzaile nagusietako bat izan zen.
Arkitektura-ikasketak egin zituen, Valentzian hasi eta Madrilen bukatu. Espainiako hiriburuan kultura postmodernoarekin lotuta zeuden pertsonak ezagutu zituen: unibertsitatean maisu izan zuen Rafael Moneo arkitektoa, eta la movida madrileña deitu zen mugimenduko ordezkari batzuk, Pedro Almodóvar zinema-zuzendaria, esate baterako. 1983an, Jesús del Pozo jostunaren lantegian hasi zen lanean, eta urtebete geroago, banakako lehen altzari-erakusketa egin zuen, Valentzian. Industria-diseinatzaile gisa, 1987tik aurrera iritsi zen heldutasunera, Milanen Domus Academy master ospetsua egiteko diru-laguntza jaso zuenean. Harrezkero, lan asko egin zuen, Espainiako, Frantziako eta Italiako enpresentzat. Diseinurik aipagarrienak: Hakernar aulkia (1987); Andrew Sisters aulkiak (1988); Lyns aulkia (1989); Liquid lanpara (1991); Arabesco aulkia (1992).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q11940726
# Pedro Masó

Pedro Masó Paulet (Madril, 1927ko urtarrilaren 26a - ibidem, 2008ko irailaren 23a) zinema-zuzendaria izan zen.

## Bizitza

Antzezle izatea zuen hasierako asmoa, baina zinemaren inguruko beste hainbat lanetan ere jardun zuen: makillatzaile, produkzio-laguntzaile, produkzio-zuzendari eta gidoigile izan zen, besteak beste. Zuzendari askorentzat idatzi izan ditu gidoiak. Ekoizle gisa, Pedro Masó P.C.S.A. ekoiztetxean egindako lanari esker nabarmendu da: ekoiztetxeak finantzatzen ditu bai Masóren beraren filmak eta baita beste zuzendari batzuenak ere.
Zuzendaritzari dagokionez, komertzialak dira Masóren filmak, eta kontsumoaren gizarteak liluratutako gizarte batean gertatutako aldaketak agertzen dituzte, oro har. Dena dela, telesailen alorrean egin ditu lan biribilenak, hala nola Anillos de oro (1983), Segunda enseñanza (1985) eta Brigada Central (1989).

## Filmografia

* 1954 - La patrulla
* 1956 - Roberto el diablo
* 1971 - Las Ibéricas F.C.
* 1972 - Experiencia prematrimonial
* 1972 - Las colocadas
* 1974 - Una chica y un señor
* 1974 - Un hombre como los demás
* 1975 - A Menor Violentada
* 1975 - Las adolescentes
* 1976 - La menor
* 1977 - La Coquito
* 1979 - La miel
* 1979 - La familia bien, gracias
* 1980 - El divorcio que viene
* 1981 - 127 millones libres de impuestos
* 1982 - Puente aéreo
* 1995 - Hermana, pero ¿qué has hecho?

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1633938
# Pedro Miguel Etxenike

Pedro Miguel Etxenike Landiribar (Izaba, Nafarroa, 1950eko ekainaren 8a) euskal herritar zientzialaria eta EAJ eta EAko politikari nafarra da.
Nafarroako Unibertsitatean lizentziatu zen Zientzia Fisikoetan eta Asturiaseko Printze Saria jaso zuen Ikerketa Zientifiko eta Teknikoan. Horrez gain, Fisikan Doktorea da Cambridgeko unibertsitatean eta Bartzelonako Unibertsitate Autonomoan. Euskal komunitate zientifikoaren Inguma datu-basean, berak idatzitako euskarazko 15 lan baino gehiago azaltzen dira.

## Biografia

1970eko hamarkadan euskarazko irakaskuntza orokorreko irakas materialaren falta handia zegoen. Langintza horretan abiatzeko bidea Elhuyar taldearen aldetik lankidetzan zabaldu zuten Hiazinto Fernandorena eta Jose Ramon Etxebarriarekin. Talde-lanean idatzi zuten Haizeak, euria eta klima izeneko liburua, irakaskuntza orokorreko prestaturiko lehenengo irakasmaterialetako bat. Egileen artean zeuden, besteak beste, hauek: Luis Mari Bandres, Iñaki Azkune, Andoni Sagarna, Pedro Miguel Etxenike, eta Mikel Zalbide.
EAJko militantea izan zen 1980 eta 1984 artean eta Eusko Jaurlaritzaren Hezkuntza Saileko lehen sailburua izan zen, eta 1983 eta 1984 bitartean, Hezkuntza eta Kultura Sailaren sailburua. Urte bi horietan Eusko Jaurlaritzaren bozeramailea izan zen. Era berean, Euskararen Normalizazio Legean ere parte hartu zuen.
Euskal Herriko Unibertsitateko Materia Kondentsatuaren Fisikako Katedraduna da 1986az geroztik.
Donostia International Physics Centerreko zuzendaria da gaur egun.

## Sariak

Bere ibilbide profesionalean hainbat sari jaso ditu, besteak beste:
* Ikerketako Zientzia eta Teknika Asturiasko Printze saria (1998)
* Teknologi eta Zientzien Xabier Maria de Munibe saria. (1998)
* Ikerketako Euskadi Saria (1997).
* Fisikako Max Planck Saria (1998)
* 2006an Blas Cabrera Ikerketa sari Nazionala.
* Donostiako Urrezko Domina.
* Honoris Causa doktorea Nafarroako Unibertsitate Publikoan.

## Erreferentziak

* ↑ Curriculum Vitae - Pedro Miguel Echenique Landiríbar.
* ↑ Pedro Miguel Etxenikeren produkzioa Inguma datu-basearen arabera (>15 produktu)
* ↑ «Euskarazko irakasmaterialaren idazkuntzaren garapena. Amaitu gabeko historia kolektiboaren atal baten bertsio pertsonala. (Jose Ramon Etxebarriaren hitzaldia) — Unibertsitatea.Net» www.unibertsitatea.net (Noiz kontsultatua: 2019-06-20).
* ↑ El Pais egunkaria
* ↑ Fundacion principe de Asturias.
* ↑ MPG awards.

## Kanpo estekak

* Elkarrizketa Euskonewsen.
* Elkarrizketa Argian.
* ZuZeu.eus blogean.
* Datuak: Q6743109
* Multimedia: Pedro Miguel Etxenike / Q6743109
* Aipu famatuak: Pedro Miguel Etxenike
# Pilar Ardanza

Maria Pilar Ardanza Uribarren (Elorrio, 1957ko urriaren 13a) bizkaitar politikaria da.
Deustuko Unibertsitatean zuzenbidea ikasi ondoren, 1989 eta 2003 artean Durangoko alkatea izan zen. Bizkaiko ahalduna izan ondoren, 2016an Espainiako Diputatuen Kongresuan egon zen.

## Kanpo estekak

* Datuak: Q43990234
# Pilar Barandiaran Barandiaran

Pilar Barandiaran Barandiaran (Ataun, Gipuzkoa, 1911 - ib., 2008ko urtarrilaren 1a) Jose Migel Barandiaran Aierbe antropologo, etnografo eta apaizaren laguntzailea, zaintzailea eta idazkaria izan zen.

## Bizitza eta lana

Ataungo San Gregorio auzoko Perunezarre baserrian jaio zen. 1936ko gerra hastean, mugaz bestaldera joan zen, osaba Jose Migel Barandiarani lagun egitera, eta haren ondoan izan zen apaizaren erbestealdian, Biarritzen eta Saran. 1953an Atauna itzuli zirenean, Sara izeneko etxea egin zuten, erbestealdiko etxearen erreplika, eta bertan jarri ziren bizitzen.
Pilar Barandiaran Jose Migel Barandiaranen zerbitzaria eta zaintzailea izan zen, antropologoa 1991n hil zen arte. Horrez gain, ikerketetan ere lagundu zion, idazkari-lanak eginez.

## Erreferentziak

* ↑ Berria.eus. «Pilar Barandiaran hil da, Joxe Migel Barandiaran bizi guztian zaindu zuen iloba» Berria (Noiz kontsultatua: 2017-07-08).
* ↑ Joxe Migel Barandiaranen «umea», Pilar Barandiaran, hil da - GARA. (Noiz kontsultatua: 2017-07-08).
* ↑ Elkarrizketa: Pilar Barandiaran. (Noiz kontsultatua: 2017-07-08).

## Kanpo estekak

* Elkarrizketa: Argia (2005/06/26) • Elkarrizketa: Euskonews & Media 179.zbk (2002/9)
* Datuak: Q31943192
# Pinconning (Michigan)

Pinconning Michigango hiri bat da. Bay konderrian kokatua dago. 2010ean 1.307 biztanle zituen, 2,21 kilometro koadrotan banatuta.

## Ikus, gainera

* Bay konderria

## Kanpo estekak

* Datuak: Q2988028
* Multimedia: Pinconning, Michigan / Q2988028
# Pindaí

Pindaí Brasilgo udalerri bat da, Bahiako estatuan kokatua. 14.731 biztanle ditu 628,471 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1793873
* Multimedia: Pindaí / Q1793873
# Pindis

Pindis Nymphalidae familiako tximeleta genero bat da. Bere espezie tipoa Pindis squamistriga da.

## Espezieak

| Espeziea | Egoera |
| Pindis obnixa | daturik gabe |
| Pindis squamigera | daturik gabe |
| Pindis squamistriga | daturik gabe |
| Pindis zabdi | daturik gabe |

## Kanpo estekak

* Datuak: Q7195026
* Espezieak: Pindis
# Pinckneyville (Illinois)

Pinckneyville Illinoiseko hiri bat da. Perry konderrian kokatua dago. 2010ean 5.648 biztanle zituen, 10,46 kilometro koadrotan banatuta.

## Ikus, gainera

* Perry konderria

## Kanpo estekak

* Datuak: Q575496
* Multimedia: Pinckneyville, Illinois / Q575496
# Pindamonhangaba

Pindamonhangaba Brasilgo udalerri bat da, São Pauloko estatuan kokatua. 160.614 biztanle ditu 729,998 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q974642
* Multimedia: Pindamonhangaba / Q974642
# Pindall (Arkansas)

Pindall Ameriketako Estatu Batuetako inkorporatutako herri bat da. Searcy konderrian kokatuta dago, Arkansas estatuan. 95 biztanle ditu, 7,271925 kilometro koadroko azaleran banatuta.

## Ikus, gainera

* Searcy konderrian

## Kanpo estekak

* Datuak: Q2673357
* Multimedia: Pine Bluff, Arkansas / Q2673357
# Pincourt (Quebec)

Pincourt Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Vaudreuil-Soulanges konderriko eskualde udalerria da.. 2011ko zentsoaren arabera 14,305 biztanle zituen 7.54 kilometro koadroko azaleran.

## Kanpo estekak

* Datuak: Q141551
* Multimedia: Pincourt / Q141551
# Pindaré-Mirim

Pindaré-Mirim Brasilgo udalerri bat da, Maranhão estatuan kokatua. 31.414 biztanle ditu 273,526 km²ko eremuan.

## Ikus, gainera

* Maranhão

## Kanpo estekak

* Datuak: Q2065093
* Multimedia: Pindaré-Mirim / Q2065093
# Pereto

Pereto Italiako udalerri bat da. L'Aquilako probintzian kokatuta dago, Abruzzo eskualdean. 639 biztanle ditu, 41,16 kilometro koadroko azaleran banatuta.

## Mugakideak

Peretok honako udalerri hauekin egiten du muga:
Cappadocia Oricola Rocca di Botte Carsoli Tagliacozzo

## Kanpo estekak

* Datuak: Q50120
* Multimedia: Pereto / Q50120
# Perez Sagutxoa

Perez Sagutxoa (gaztelaniaz: Ratoncito Pérez) edo, sinpleki Sagutxoa izaki fantastiko bat da, helduek umeei transmititzen dutena. Esne hortzeria jasotzeaz arduratzen da, Euskal Herriko hainbat txokotan, bereziki Bizkaian Maritxu Telletukok egiten duen bezala.

## Nazioarteko ohituraren parte

Gaztelaniaz hitz egiten den herrialdeetan Perez Sagutxoa edo Sagutxoa izena du, Mexikoko eskualde batzuetan izan ezik, Hortzen Sagua izena duena. Frantzian ere petite souris izena du eta Italian Topolino, esanahi berberarekin. Oro har, Hortzen Maitagarriaren aldaera bat da, euskarazko Maritxu Telletukoren papera duena.

## Jatorria

Sagutxoaren jatorria eta maitagarri batekin duen lotura Madame d'Aulnoyren XVIII. mendeko ipuin frantses batetik dator: la Bonne Petite Souris (Sagutxo ona).
Espainian, haurren mitologiari egindako sarrera Luis Colomari egotzi izan zaio (Pequeñeces edo Jeromín ere idatzi zuen), 1894 inguruan jesuitari ipuin bat idazteko eskatu ziotenean Alfontso XIII.a errege izango zenarentzat, orduan 8 urte baitzituen, eta hari hortz bat erori baitzitzaion. Hala ere, Benito Perez Galdosen La de Bringas eleberrian, 1884an idatzia eta 1868an girotua, egileak pertsonaia bat, Francisco Bringas zekena, Perez sagutxoarekin alderatzen du, beraz ezaguna izan behar zuen publikoarentzat, Aita Colomaren ipuinaren aurretik ere.
Madrilgo memoria-planaren barruan, Hiribilduko Udalak plaka bat jarri zuen Arenal kaleko 8. zenbakian, Luis Colomak karraskariaren etxebizitza kokatu zuen lekuan; plakan honako hau irakur daiteke: «Hemen bizi zen, Prast gozotegiko gaileta-kaxa baten barruan Perez Sagutxoa, aita Colomak Alfontso XIII.a erregearentzat idatzi zuen ipuinaren arabera.» Aldameneko lokal batean Perez Saguaren Museoa jarri zuten.

## Erreferentziak

* ↑ (Gaztelaniaz) Pérez Galdós, Benito. (1884). La de Bringas. (Noiz kontsultatua: 2022-09-30).

## Kanpo estekak

* Datuak: Q17086640
* Multimedia: Ratoncito Pérez / Q17086640
# Perestroika

Perestroika (errusieraz: перестройка pʲɪrʲɪˈstrojkə) (euskaraz: berregituraketa) 1980ko hamarkadan Mikhail Gorbatxovek bultzaturiko Sobietar Batasuneko Alderdi Komunistaren barneko mugimendua izan zen, sobietar sistema politiko eta ekonomikoa aldatzea helburua zuena.
| | Wikitekan bada UEUren liburu batetik ateratako testu zatia: Perestroika |
| Liburu osoa: Gaur egungo munduaren historia, 1945-2009 ||
| « | Sortzen ari zen egoerak ez zuen ez hanka ez buru. Sobietar Batasunak, altzairu-, lehengai-, erregai- eta energia-ekoizlerik handienak, baliabide horien eskasia zuen, behar ez bezala eta xahukeriaz erabiltzen ari zirelako bereziki. Nahiz eta jateko zereal-ekoizle nagusietako bat izan, urtero-urtero milioika tona erosi behar izaten zuen pentsuak egin ahal izateko. Mila biztanleko mediku eta ospitale-ohe proportziorik handiena dugu eta, aldi berean, gure osasun-zerbitzuek hutsune nabarmenak dituzte. Gure koheteek Halley kometa aurki dezakete edo Artizarreraino hel daitezke hutsik egin gabe; baina lorpen zientifiko eta teknologiko horiekin batera, nabarmena da izugarrizko eraginkortasun falta dugula, lorpen zientifiko horiek ez baititugu erabiltzen gure behar ekonomikoak konpontzeko. Esaterako, sobietar etxeetako tresna gehienen kalitatea oso eskasa da. Mikhail Gorbatxov 1987 | » |
| —. Testu osoa irakurtzeko Wikisourcen duzu eskuragarri |||
Zenbait adituen ustez, perestroikak Sobietar Batasuneko desegitea, Ekialdeko Europako 1989ko iraultzak eta Gerra Hotzaren bukaera eragin zituen.
Perestroikak zenbait ministreei independentzia gehiago eman zien eta merkataritzako erreformak laga zituen. Hala ere, bere helburua ez zen komunismoa desegitea baizik eta sobietar kontsumitzaileen nahiak hobeto betetzea. Edonola ere, jadanik zeuden barneko tirabira politiko, sozial eta ekonomikoak burutu eta errepubliketan nazionalismoa bultzatu zuen, Sobietar Batasunaren gainbeheraren katalizatzaileak izango zirenak.

## Erreferentziak

* ↑ ''Gorbachev and Perestroika''. Professor Gerhard Rempel, Department of History, Western New England College, 1996-02-02. Mars.wnec.edu.
* ↑ Martínez Rueda, Fernando; Aizpuru Murua, Mikel. (2011). Gaur egungo munduaren historia, 1945-2009. Udako Euskal Unibertsitatea ISBN 9788484383345..
* ↑ ''Gorbachev on 1989''. Katrina vanden Heuvel & Stephen F. Cohen. 2009-10-28. Thenation.com 2001-09-11.
* ↑ Kishlansky, Mark. (2001). Sources of the West: Readings in Western Civilization. 2 New York: Longman, 322 or..

## Kanpo estekak

* Datuak: Q167634
* Multimedia: Perestroika / Q167634
# Pereruela

Pereruela Zamorako probintziako udalerria da.
2008ko urtarrilaren 1eko erroldaren arabera 676 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1769052
* Multimedia: Pereruela / Q1769052
# Peretu

Peretu Errumaniako udalerri bat da, Teleorman konderrian. 6.090 biztanle ditu, 54,16 kilometro koadroko azaleran banatuta.

## Herriak

Udalerrian honako herriak daude:
Peretu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12725026
* Multimedia: Peretu, Teleorman / Q12725026
# Peretaita

Peretaita sulfato motako minerala da.

## Ezaugarriak

Peretaita sulfato mineralaren formula kimikoa hau da: ${\ce {Ca(SbO)4(SO4)2(OH)2 * 2H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Peretaite: Mineral information, data and localities.» www.mindat.org (Noiz kontsultatua: 12-05-2019).
# Perettiita-(Y)

Perettiita-(Y) mineral bat da.

## Ezaugarriak

Perettiita-(Y) elementu kimiko mineralaren formula kimikoa hau da: ${\ce {Y2Mn4FeSi2B8O24}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 7 da.

## Erreferentziak

* 1 2 (Ingelesez) «Perettiite-(Y): Mineral information, data and localities.» www.mindat.org (Noiz kontsultatua: 12-05-2019).
# Piramide dekagonal

Piramide dekagonala :
| Taldea | Prismatoideak |
| Aurpegi kopurua | 10 hiruki + dekagono bat |
| Ertz kopurua | 20 |
| Erpin kopurua | 11 |
| Simetria-taldea | C$_{10v}$ |
| Schläfli sinboloa | { } v {10} |
| Poliedro duala | Autoduala |
| Propietateak | Ganbila |
Geometrian, Piramide dekagonala gorputz geometrikoa da, oinarritzat dekagono bat duena, eta poligono horren erpinak goiko beste erpin bati lotzen zaio, piramidearen goierpinari hain zuzen ere; alboetako aurpegiak triangeluak dira.
Piramidearen garaiera ($h$) oinarritik kuspiderainoko distantzia da.
Bolumena $V=Ah/3$ da, $A$ oinarriaren azalera izanik; eta aldeko azalera $ps/2$, $p$ oinarriaren perimetroa eta $s$ aldeen altuera izanik.

## Ikus, gainera

Piramideen familia :
| Tetraedroa | Piramide karratua | Piramide pentagonala | Piramide hexagonala |

## Kanpo estekak

* Datuak: Q31187735
# Piramide ekologiko

Piramide ekologikoa ekosistemaren egitura trofikoa adierazten duen piramide formako diagrama grafikoa da. Maila trofiko bakoitza barra batek adierazten du; oinarriko barra ekoizleei dagokie, gainean kokatutakoa kontsumitzaile primarioei, azken horren gainean ezarritakoa kontsumitzaile sekundarioei, eta abar.
Piramide energetiko batek zenbat energia atxikitzen den biomasa berri moduan maila trofiko bakoitzean erakusten du, eta biomasa-piramide batek zenbat biomasa dagoen organismoetan (organismo batean dagoen materia bizi edo organiko kopurua) erakusten du. Piramide numeriko bat ere badago, maila trofiko bakoitzeko organismo indibidualen kopurua adierazten duena. Piramide energetikoak normalean bertikalak izaten dira, baina beste piramide batzuk alderantzikatu egin daitezke edo beste forma batzuk hartu.

## Erreferentziak

* ↑ Euskalterm: [Hiztegi terminologikoa] [2011]

## Kanpo estekak

* Datuak: Q948022
* Multimedia: Ecological pyramid / Q948022
# Piramide eneagonal

Piramide eneagonala :
| Taldea | Prismatoideak |
| Aurpegi kopurua | 9 hiruki + eneagono bat |
| Ertz kopurua | 18 |
| Erpin kopurua | 10 |
| Simetria-taldea | C$_{9v}$ |
| Schläfli sinboloa | { } v {9} |
| Poliedro duala | Autoduala |
| Propietateak | Ganbila |
Geometrian, Piramide eneagonala gorputz geometrikoa da, oinarritzat eneagono bat duena, eta poligono horren erpinak goiko beste erpin bati lotzen zaio, piramidearen goierpinari hain zuzen ere; alboetako aurpegiak triangeluak dira.
Piramidearen garaiera ($h$) oinarritik kuspiderainoko distantzia da.
Bolumena $V=Ah/3$ da, $A$ oinarriaren azalera izanik; eta aldeko azalera $ps/2$, $p$ oinarriaren perimetroa eta $s$ aldeen altuera izanik.

## Ikus, gainera

Piramideen familia :
| Tetraedroa | Piramide karratua | Piramide pentagonala | Piramide hexagonala |

## Kanpo estekak

* Datuak: Q31187737